Merkezê Çapemenî û Îrtîbatî yê HPG’yî derheqê çalakîyê gerîlayan û hêrişê hewayî yê artêşa Tirkî de zanayîş da.
Eşkerayîye de ca dîya nînan:
‘‘Saetanê varaşanî yê 31’ê Adare de hêzanê ma yê YJA Starî qezaya Çelê ya Colemêrgî de çalakîyêk viraşte. Qilo Sor de îşxalkarî hedef ameyî girewtene. Çalakîya ke banêkê qereqolî bitesîrî ame pirodayene de, merde û birîndarê dişmenî nêameyî tesbîtkerdene.
4’ê Nîsane (Ewro) saetanê serê sibayî de teyareyanê şerî yê artêşa Tirkî herêma Wareyê Pawitişî yê Medya ra Zapî de  Qilê Bahar û Cûdî yê pabesteyê Gundê Fîllaha û Qilê Amedîye yê herêma Amedîye ya Duhokî bombardûman kerdî. Netîcayê hêrişan de vîndîbîyayeyê ma çîn ê.‘‘
